Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 5/03)

Ημερομηνία έκδοσης της απόφασης: 5.12.2001

Κράτος μέλος: Γερμανία (Βαυαρία)

Αριθμός ενίσχυσης: Ενίσχυση αριθ. Ν 111/01

Τίτλος: Ενίσχυση σε κεντρικές οργανώσεις για μέτρα προώθησης πωλήσεων

Στόχος: Διευκόλυνση επιχειρήσεων (ΜΜΕ) της βιομηχανίας τροφίμων για να συμμετάσχουν σε εμπορικές εκθέσεις και εμποροπανηγύρεις τόσο στη Γερμανία όσο και σε άλλες χώρες

Νομική βάση: Gesetz über die Festsetzung des Haushaltsplanes des Freistaates Bayern/Hinweise zur Abwicklung der Beihilfen an Dachorganisationen

Προϋπολογισμός: 1,1 εκατ. DEM (562421 EUR)

Ένταση ή ποσό της ενίσχυσης: Έως ποσοστό 50 % κατ' ανώτατο όριο

Διάρκεια: Αόριστη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 5.12.2001

Κράτος μέλος: Γερμανία (Baden-Württemberg)

Αριθμός ενίσχυσης: Ν 444/01

Τίτλος: Ενίσχυση για την πληρωμή των ασφαλίστρων κατά του χαλαζιού στις οπωροκαλλιέργειες.

Στόχος: Το ομόσπονδο κρατίδιο της Βάδης-Βυρτεμβέργης έχει την πρόθεση να καθιερώσει μέτρο παροχής ενίσχυσης για να βοηθήσει τους φρουτοπαραγωγούς να συνάψουν κατάλληλα ασφαλιστήρια συμβόλαια κατά του χαλαζιού, με εφικτό κόστος. Η ενίσχυση χορηγείται σε φρουτοπαραγωγούς ή τις ενώσεις τους υπό μορφή επιδότησης στα πράγματι καταβαλλόμενα ασφάλιστρα κατά του χαλαζιού. Επιλέξιμα για στήριξη βάσει του σχεδίου οδηγίας είναι μόνο τα ασφάλιστρα που προβλέπονται από ασφαλιστήρια συμβόλαια τα οποία καλύπτουν επίσης τις ζημίες από χαλάζι που εξομοιώνονται προς τις καταστροφές από θεομηνίες

Νομική βάση: Richtlinie des Ministeriums Ländlicher Raum Baden-Württemberg für die Gewährung von Zuwendungen für Hagelversicherungsprämien im Obstbau (Richtlinie Hagelbeihilfe)

Προϋπολογισμός: 2 εκατ. DEM (περίπου 1,0226 εκατ. EUR) κατ' έτος (χρηματοδοτούνται από εθνικούς πόρους)

Ένταση ή ποσό της ενίσχυσης: Κατ' ανώτατο όριο ποσοστό 30 % των πραγματικών ασφαλίστρων μείον το φόρο ασφαλιστηρίων συμβολαίων

Διάρκεια: Έως τις 31 Δεκεμβρίου 2006

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 5.12.2001

Κράτος μέλος: Γαλλία

Αριθμός ενίσχυσης: Ν 573/01

Τίτλος: Ενισχύσεις στη μεταποίηση νωπών φρούτων

Στόχος: Διευκόλυνση ορισμένων αναπτυξιακών σχεδίων τα οποία υπέβαλαν οι επιχειρήσεις του κλάδου μεταποίησης φρούτων

Προϋπολογισμός: 6 εκατ. EUR για το 2001

Ένταση ή ποσό της ενίσχυσης: Κατ' ανώτατο όριο ποσοστό 40 % των πραγματοποιηθεισών δαπανών για τις ενισχύσεις στις επενδύσεις και 100 % για την τεχνική βοήθεια

Διάρκεια: Τέσσερα έτη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 5.12.2001

Κράτος μέλος: Αυστρία (Καρινθία)

Αριθμός ενίσχυσης: Ν 658/01

Τίτλος: Ενίσχυση για την αντιστάθμιση της ζημίας λόγω ξηρασίας που υπέστη η συγκομιδή το 2001.

Στόχος: Αντιστάθμιση της σχετιζόμενης με την ξηρασία ζημίας που υπέστη η παραγωγή χορτονομής των κτηνοτροφικών αγροκτηματων το θέρος του 2001. Το πεδίο εφαρμογής του μέτρου ενίσχυσης περιορίζεται στις σχετιζόμενες με την ξηρασία απώλειες των λιβαδιών τα οποία συνήθως καλλιεργούνταν με κτηνοτροφικές χορτονομές. Το ομόσπονδο κρατίδιο της Καρινθίας προτείνει τη χορήγηση των εξής ενισχύσεων:

- 0,80 ATS ανά kg αγοραζόμενου αχύρου

- 0,80 ATS ανά kg αγοραζόμενου προϊόντος αντικατάστασης χορτονομής

- 0,50 ATS ανά kg κτηνοτροφικού σανού

- 0,10 ATS ανά kg αγοραζόμενου αραβασίτου ενσίρωσης

- 100 ATS ανά μπάλα αγοραζόμενου χόρτου ενσίρωσης.

Η αγοραζόμενη χορτονομή προορίζεται για την αντικατάσταση της ελλείπουσας ίδιας χορτοπαραγωγής του δικαιούχου. Η ενίσχυση προσφέρεται ως άπαξ μέτρο και μόνο κατόπιν προσκομίσεως της απόδειξης της αγοράς, η οποία έχει διεκπεραιωθεί στο διάστημα μεταξύ 1ης Αυγούστου 2001 και 30ής Νοεμβρίου 2001. Το ανώτατο ποσό της ενίσχυσης προσδιορίζεται ανάλογα με την έκταση χορτοκαλλιέργειας της εκμετάλλευσης. Οι κτηνοτρόφοι που δεν διαθέτουν τέτοια έκταση και οι πωλητές χονδροαλεσμένης χορτονομής ή υποκατάστατων προϊόντων δεν λαμβάνουν ενίσχυση με βάση το σχέδιο οδηγίας

Νομική βάση: Richtlinie der Kärntner Landesregierung über die Gewährung von Beihilfen zum Ausgleich von Dürreschäden der Ernte 2001

Προϋπολογισμός: 20000000 ATS (1453466 EUR) το 2001

Ένταση ή ποσό της ενίσχυσης: Το ανώτατο ποσό της ενίσχυσης ανά εκμετάλλευση ανέρχεται σε 2000 ATS (145,35 EUR) για έκαστο εκτάριο χορτοκαλλιέργειας. Το ελάχιστο καταβαλλόμενο ποσό της ενίσχυσης ανέρχεται σε 500 ATS (36,34 EUR), η δε ενίσχυση δεν επιτρέπεται να υπερβαίνει τα 40000 ATS (2907 EUR) ανά εκμετάλλευση

Διάρκεια: Άπαξ μέτρο

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids